ddrg/super_eurlex huggingface dataset:
44.

mener, at den garanterede traditionelle specialitet (GTS) bør bevares som redskab, medens de hertil knyttede regler for registrering bør forenkles yderligere; opfordrer i denne forbindelse Kommissionen til at revidere GTS-instrumentet, undersøge mulighederne for at fremskynde ansøgningsproceduren, mulighederne for at tilbyde en bedre produktbeskyttelse i henhold til denne ordning samt alle andre midler, som kan gøre netop denne ordning mere attraktiv for producenterne; erindrer om, at GTS er et forholdsvis nyt redskab, hvilket forklarer dets indtil nu begrænsede udbredelse; mener, at dette redskab bør formidles bedre til producenterne, så det får mulighed for at blive et velkendt redskab for kvalitetsfremme i Europa;
34.

opfordrer indtrængende Kommissionen til at videreføre målet fra Lissabonstrategien til den nye strategi om at anvende 3 % af BNP til F&U, både for EU-budgettet og de nationale budgetter; anmoder Kommissionen om at fremsætte et forslag for at gøre europæisk forskning mere effektiv ved at forbedre strømliningen af de eksisterende strukturer, mindske bureaukratiet og skabe et mere forsknings- og innovationsvenligt investeringsklima i både den offentlige og den private sektor; mener, at forbedret uddannelse og mere ordnede og effektive innovationssystemer er afgørende for at skabe en velfungerende videnstrekant, samtidig med at de vigtigste støtteteknologier støttes; opfordrer medlemsstaterne til at gøre bedre brug af den potentielle synergi mellem midler, der er afsat til samhørighedspolitikken og til F&U;
26.

glæder sig over valget af de seks europæiske industriinitiativer og udarbejdelsen af teknologikøreplanerne for perioden 2010-2020, idet der heri opstilles konkrete målsætninger for bestræbelserne på at gøre hver enkelt bæredygtig teknologi med lav CO2-udledning omkostningseffektiv, og anmoder Kommissionen om at iværksætte »modne« europæiske industriinitiativer og sikre, at deres forvaltningsstruktur bliver strømlinet, ubureaukratisk og gennemsigtig, og at et centralt fælles træk ved dem bliver regelmæssig kontakt med styregruppen for SET-planen og EIB;
11.

mener, at den sociale integration af unge er en af de centrale forudsætninger for anerkendelse i det demokratiske system, og at manglende opfyldelse af denne forudsætning er en af de faktorer, der bidrager mest til at skabe et voldsklima, hvorfor EU bør forstærke sit bidrag på området social samhørighed; anmoder samtidig de mexicanske myndigheder om at afsætte de nødvendige ressourcer til at hjælpe unge med at finde deres plads i samfundet samt vedtage programmer for forebyggelse, rehabilitering og resocialisering af narkomaner;
25.

glæder sig over, at EU's flådeoperation EU NAVFOR Somalia - operation Atalanta har ydet et vellykket bidrag til kampen mod piratvirksomhed i Adenbugten og ud for Somalias kyst, navnlig i bestræbelserne for at sikre, at humanitær bistand når ud til alle mennesker i nød i dette land; understeger, at operation Atlanta har udmærket sig som en central aktør i kampen mod piratvirksomhed, navnlig via Atalantas Maritime Sikkerhedscenter for Afrikas Horn; glæder sig over Rådets beslutning om at forlænge operationen med yderligere et år indtil december 2010 og noterer sig udvidelsen af denne operations mandat, eftersom den bidrager til at forsvare EU's direkte sikkerhed (borgernes sikkerhed og forsyningssikkerheden, beskyttelse af sårbare skibe) og yder humanitær og operationel bistand (ledsagelse af fartøjer, som er chartret af Verdensfødevareprogrammet til transport af fødevarer til befolkningen i Somalia, og fartøjer, der transporterer logistisk støtte til Den Afrikanske Unions Mission i Somalia (Amisom)); glæder sig samtidig over dens bidrag til styrkelsen af flådesamarbejdet i Europa og den videre udvikling af FSFP’s maritime dimension; finder det desuden prisværdigt, at tredjelande (Norge, Kroatien og Montenegro) deltager i operationen og indgår i et udmærket samarbejde med de øvrige flådestyrker i regionen, bl.a. som led i Shade-processen (Shared Awareness and Deconfliction); beklager dog de fortsatte problemer med retsforfølgelsen af personer mistænkt for piratvirksomhed eller væbnet røveri, der er blevet pågrebet i operationsområdet, hvilket undergraver troværdigheden af de internationale bestræbelser på at bekæmpe piratvirksomhed;
2.

påpeger, at Det Europæiske Fællesskabs oprettelse af GSP i 1971 blev forklaret som et instrument, der skulle afhjælpe handelsmæssige skævheder mellem industrilandene og udviklingslandene, og som forventedes at bidrage til deres bæredygtige udvikling; mener, at det har været et EF- og et EU-handelsinstrument, der har støttet udviklingslandene med at skabe indtægter gennem international handel og dermed har bidraget til bæredygtig udvikling og god regeringsførelse;
3.

opfordrer Kommissionen til i denne evaluering omhyggeligt at behandle følgende aspekter: a) tidligere erfaringer med skat på finansielle transaktioner, navnlig for så vidt angår skatteunddragelse, flytning af kapital eller tjenesteydelser til andre steder, især sådanne skatters konsekvenser for individuelle investorer og SMV'er b) fordele og ulemper ved indførelse af en skat på finansielle transaktioner i Den Europæiske Union alene sammenholdt med indførelse på globalt plan og med den nuværende situation c) mulighederne for at opnå en væsentlig indtægt sammenholdt med andre former for skat, opkrævningsudgifter og fordeling af indtægterne mellem landene d) det forhold, at der ved evalueringen af de mulige indtægter fra en skat på finansielle transaktioner på globalt eller europæisk plan bør tages hensyn til forskellige udformningsmuligheder, mens væksten i transaktionsomkostningerne på alle potentielt berørte markeder (transaktioner over officielle børser, transaktioner i fri handel) og transaktioner mellem virksomheder internt (B2B) og mellem virksomheder og forbrugere (B2C) bør evalueres e) det forhold, at der i evalueringen også bør tages hensyn til, at de forskellige koncepter muligvis kan påvirke både prisniveau og -stabilitet på kort og lang sigt samt de finansielle transaktioner og likviditeten f) hvorledes en finansiel transaktion skal udformes for at mildne de negative bivirkninger, der ofte er forbundet med indirekte skatter på kapitaltilførsel g) i hvilken udstrækning en skat på finansielle transaktioner kan bidrage til stabilisering af de finansielle markeder, for så vidt angår dens konsekvenser for overdreven kortfristet handel og spekulation og for gennemskueligheden h) om en skat på finansielle transaktioner kan hindre fremtidige finanskriser ved at ramme visse former for »uønskede transaktioner«, som Kommissionen bør fastlægge;
C.

der henviser til, at krisen også har vist, at der er en snæver forbindelse mellem risikostyring og aflønningspolitik, og at sidstnævnte har betydning for de mekanismer, der sørger for velfungerende virksomheder; der henviser til, at risikostyring derfor skal tages behørigt i betragtning ved fastlæggelsen af aflønningspolitikker for at gøre det muligt at indarbejde effektive risikostyringssystemer i en bredere, afbalanceret tilgang til virksomhedsledelse og at sikre, at der, hvis der etableres incitamentssystemer, drages omsorg for, at der som modvægt hertil indføres hensigtsmæssige risikostyringssystemer,
74.

anmoder Kommissionen om at inddrage EU-delegationerne i sit arbejde med en sammenhængende udviklingspolitik ved at udpege de ansvarlige for sammenhængen i udviklingspolitikken i hver delegation, der skal overvåge EU-politikkens indvirkning på partnerskabsniveau; anmoder om at inddrage sammenhængende udviklingspolitik i personaleuddannelsen; opfordrer Kommissionen til årligt at udsende resultaterne af feltundersøgelser, som gennemføres af EU-delegationer; opfordrer i denne forbindelse Kommissionen til at sikre, at EU-delegationerne har tilstrækkelig kapacitet til bredt at rådføre sig med lokale regeringer og parlamenter og til at garantere, at ikkestatslige og civilsamfundets aktører har mulighed for aktivt at deltage i spørgsmålet om sammenhæng i udviklingspolitikken;
81.

gentager betydningen af servicedirektivet med henblik på gennemførelsen af det indre marked og det enorme potentiale, det har for at skabe fordele for forbrugere og SMV'er; understreger, at en vellykket gennemførelse af denne lovgivning kræver vedvarende politisk engagement og støtte fra alle involverede parter på europæisk, nationalt og lokalt plan; mener, at Kommission efter gennemførelsesfasen skal foretage en evaluering af servicedirektivet med henblik på at vurdere, om de vigtigste mål er nået; opfordrer i forbindelse med denne opgave til et klart samarbejde med Europa-Parlamentet, og insisterer, at der opretholdes en balance mellem behovet for at styrke det indre marked for tjenesteydelser og behovet for at bevare en høj grad af social beskyttelse;
glæder sig over den juridiske afklaring af de vilkår, som gælder for udbudslovgivningen i forbindelse med institutionelle offentlig-private partnerskaber, i betragtning af den store betydning, som Kommissionen giver dem i sin meddelelse af 19. november 2009 i forbindelse med bekæmpelsen af klimaændringer, støtten til regenerativ energi og bæredygtig transport; henviser til, at direktiverne om indgåelse af offentlige kontrakter altid gælder, hvis en virksomhed med en nok så lille privat andel skal tildeles kontrakten; understreger dog, at både Kommissionen i sin meddelelse af 5. februar 2008, og Domstolen i sin dom af 15. oktober 2009 i sag C-196/08, har gjort det klart, at en dobbelt udbudsprocedure ikke er nødvendig i forbindelse med tildeling af kontrakter, eller overdragelse af visse opgaver, til nyligt etablerede offentlig-private partnerskaber, men at alle følgende kriterier skal være opfyldt, før en koncession kan tildeles uden udbudsprocedure til en blandet offentlig-privat virksomhed specielt oprettet til dette formål:

— den private partner udvælges på baggrund af en gennemsigtig procedure med forudgående offentliggørelse af kontrakten efter en prøvelse af de finansielle, tekniske, operative og driftsmæssige krav og udbuddets karakteristika med hensyn til den tjenesteydelse, der skal leveres

— den blandede offentlig-private virksomhed opretholder sit selskabsformål uændret i hele koncessionsperioden; en væsentlig ændring af selskabsformålet eller den opgave, der overdrages, vil ifølge Domstolens opfattelse medføre en pligt til udbud;

anser derfor spørgsmålet om anvendelsen af udbudslovgivningen på institutionelle offentlig-private partnerskaber for at være afklaret, og beder Kommissionen og medlemsstaterne om at oplyse om dette;
36.

mener, at der bør oprettes et europæisk koordineret netværk for dyrevelfærd under de eksisterende EU-institutioner eller medlemsstaternes institutioner, og at dets arbejde skal baseres på den almindelige dyrevelfærdslovgivning som foreslået ovenfor; mener, at et sådant netværk bør udpege en institution til at være det koordinerende organ, som bør udføre de opgaver, der er tildelt det »centralt koordinerende institut«, som nævnes i ovenfor omtalte meddelelse fra Kommissionen af 28. oktober 2009; mener endvidere, at et sådant koordinerende organ på ingen måde bør overlappe Kommissionens eller andre agenturers opgaver og bør blive et støtteredskab, der yder bistand til Kommissionen, medlemsstaterne, fødevarekædeaktører og borgerne vedrørende uddannelse, bedste praksis samt oplysninger og forbrugerkommunikation og fremsætter udtalelser om fremtidige lovforslag og politikforslag og disses indvirkning på dyrevelfærd samt vurderer dyrevelfærdsstandarder på grundlag af den seneste tilgængelige viden og koordinerer et EU-system til at teste nye teknikker;
6.

gentager sin bekymring over, at Canada fortsat har visumpligt for borgere fra Den Tjekkiske Republik, Rumænien og Bulgarien, og henstiller, at visumpligten ophæves snarest muligt; bemærker, at den canadiske regering har indført visumpligt for tjekkiske statsborgere på grund af tilstrømning af romaer til Canada, og opfordrer derfor medlemsstaterne til at træffe passende foranstaltninger, hvad angår romaernes situation i Europa; bifalder i denne henseende åbningen af et visumkontor i den canadiske ambassade i Prag og etableringen af en ekspertgruppe om dette spørgsmål og håber, at den bebudede omfattende gennemgang af det canadiske flygtningesystem kan føre til, at visumpligten ophæves;
5.

mener, at der inden vedtagelsen af ethvert nyt lovgivningsmæssigt instrument først skal foretages en vurdering af konsekvenserne for privatlivets fred og en proportionalitetstest til påvisning af, at eksisterende lovgivningsmæssige instrumenter ikke er tilstrækkelige; kræver navnlig, at der foretages en analyse af: — anvendelsen af API-oplysninger inden for EU og i tredjelande som et muligt mindre påtrængende middel til indsamling og brug af passageroplysninger — oplysninger indsamlet af USA og Australien inden for rammerne af deres respektive systemer for elektronisk rejsetilladelse, og — PNR-oplysninger, som måtte være tilgængelige fra kilder, der ikke er omfattet af internationale aftaler, f.eks. computerreservationssystemer baseret uden for EU; opfordrer Kommissionen til at høre alle berørte parter, herunder flyselskaber;
52.

foreslår, at der under fondens tilsyn og koordinering oprettes følgende: et observationsorgan for migration for det euro-latinamerikanske område, der er ansvarlig for en fortsat og detaljeret overvågning af alle aspekter af migrationsstrømmene i dette område; et biregionalt center for konfliktforebyggelse, der er ansvarlig for at identificere kilder til potentielle voldelige og væbnede konflikter, inden de opstår, og fastlægge de bedste metoder til at forebygge dem og forhindre en eventuel eskalering, og et biregionalt center for katastrofeforebyggelse, især på baggrund af den tragiske situation, der indtraf i Haiti efter det ødelæggende jordskælv den 12. januar 2010 og i Chile som følge af jordskælvet og tsunamien den 27. februar 2010, som skal fastlægge fælles strategier og planer for et nød- og alarmberedskab, der tager sigte på at mindske den gensidige sårbarhed over for naturkatastrofer som følge af klimaforandringer eller teknologiske forandringer;
der henviser til, at der skal udvindes et ton lavlødig malm for at producere to gram guld, hvilket efterlader enorme mængder af mineaffald omkring minerne, samtidig med at 25-50 % af guldet i sidste ende forbliver i affaldsbunkerne; der henviser til, at storstilede projekter for guldminedrift, hvor der bruges cyanidteknologier, anvender adskillige millioner kilo cyanid årligt, og at alene transport og oplagring heraf kan have potentielt katastrofale konsekvenser, hvis der begås fejl,
41.

understreger den betydning, private investeringer spiller i at nå de investeringsniveauer, der er behov for, og mener derfor, at EU bør sikre et gunstigt marked og en lovgivningsmæssig ramme, der kan anspore erhvervslivet til at følge en ambitiøs strategi for energieffektivitet; mener, at markederne under disse betingelser vil nå de mål, der er opstillet for dem; opfordrer derfor Kommissionen til at opstille konkrete, ambitiøse mål i overensstemmelse med potentialet i de forskellige former for ikt, der er beskrevet i dens meddelelse (KOM(2009)0111);
102.

understreger, at en væsentlig del af udbyttet for kvoteauktioner inden for rammerne af ordningen for handel med kvoter for drivhusgasemissioner i Fællesskabet, herunder bortauktionering inden for luftfart og søtransport, bør øremærkes til at gøre det muligt for medlemsstaterne og udviklingslandene at tilpasse sig klimaændringer; finder, at sådanne bestemmelser også bør anvendes til at støtte bæredygtige transportformer i Europa såsom jernbanetransport; opfordrer til, at de midler, der allerede er øremærket fra EU's kvotehandelssystem til solidaritet og vækst inden for Fællesskabet (udbyttet fra bortauktionering af 10 % af den samlede mængde kvoter) fordeles ligeligt til hhv. tilpasnings- og modvirkningsforanstaltninger blandt medlemsstater med lave indkomster;
14.

frygter, at Kommissionens målsætning om fortsat at fremme effektiv konkurrence på eftermarkedet for motorkøretøjer ved at behandle forbrugernes valgmuligheder og reel adgang for uafhængige markedsoperatører ikke kan opfyldes med denne reform; er enig med Kommissionen i, at konkurrencebetingelser på eftermarkedet for motorkøretøjer også har direkte konsekvenser for borgernes sikkerhed;
20.

mener, at der er behov for en vis grad af frivillig, national finjustering af kriterierne for støtte til områder med naturbetingede ulemper med henblik på at kunne reagere hensigtsmæssigt på særlige geografiske placeringer, hvor de naturbetingede ulemper er blevet udlignet ved menneskelig indgriben; understreger imidlertid, at der, når jordens kvalitet er blevet forbedret, må tages hensyn til byrden med vedvarende vedligeholdelsesomkostninger i forbindelse dermed såsom dræning og kunstvanding; foreslår, at driftsøkonomiske data (såsom bedriftens indkomst og jordens produktivitet) bl.a. anvendes til dette formål; gør dog opmærksom på, at det skal være medlemsstaterne, der bestemmer, efter hvilke kriterier finjusteringen foregår, eftersom mange medlemsstater allerede har udviklet et passende og hensigtsmæssigt differentieringssystem, som bør bibeholdes;
22.

henleder opmærksomheden på tilgængeligheden af de nødvendige råmaterialer til produktion af batterier og komponenter, hvilket rejser spørgsmålet om øgede produktionsomkostninger og EU's afhængighed; opfordrer industrien til at bestræbe sig på at gøre bedre brug af de disponible midler, og opfordrer Kommissionen til at finansiere anvendt forskning under de nuværende og fremtidige rammeprogrammer for de råvarer, der anvendes til elektriske batterier, og opfordrer til at tilskynde til at danne et bedre netværk mellem EU's geologiske undersøgelser og fremme færdigheder og teknologier inden for denne sektor, hvilket vil styrke søgningen efter nye råstofforekomster;
32.

noterer sig, at den nuværende krydsoverensstemmelsesordning, som skulle sikre, at landbrugsproducenterne opfylder meget høje standarder med hensyn til dyrevelfærd, dyresundhed og miljøbeskyttelse, har været problematisk for landbrugerne, og at den i sin nuværende form måske ikke har været det bedste det middel til at opnå de ønskede resultater; opfordrer med henblik på den kommende reform af den fælles landbrugspolitik til, at der lægges større vægt på mere bæredygtige og effektive produktionsmodeller under hensyntagen til, at disse kræver offentlig finansiering, hvis landbrugerne skal kunne dække de ekstra omkostninger i forbindelse med leveringen af »offentlige goder« til gavn for hele samfundet (som f.eks. bevarelse af landdistrikterne og af biodiversiteten, CO2-opsamling og fødevaresikkerhed);
1.

mener, at den af Det Europæiske Råd krævede ændring af protokol nr. 36 følger direkte af de nye bestemmelser i Lissabontraktaten og derfor er en overgangsløsning, der vil gøre det muligt for alle de medlemsstater, der får ekstra pladser, at udpege de pågældende medlemmer; er enigt i, at der skal vælges yderligere 18 medlemmer af Europa-Parlamentet for den resterende del af valgperioden 2009-2014; insisterer imidlertid på, at alle 18 skal indtage deres pladser i Parlamentet på samme tidspunkt for ikke at forrykke forholdet mellem nationaliteterne i Parlamentet; opfordrer indtrængende medlemsstaterne til så hurtigt som muligt at afslutte deres valgprocedurer på en pragmatisk måde;
13.

opfordrer til udstrakt anvendelse af stabilitetsinstrumentet; understreger behovet for at bistå Kirgisistan med at løse sine sociale og økonomiske problemer; anmoder Kommissionen om at udarbejde forslag om omfordeling af midler under instrumentet for udviklingssamarbejdet for at sikre, at EU's svar – såvel på kort som på mellemlang sigt – i forhold til den nye situation i Kirgisistan bliver af passende størrelse; understreger, at der bør lægges særlig vægt på løsning af problemer inden for uddannelse, sundhed og vandforsyning;
45.

fremhæver, at det er nødvendigt, at en digital dagsorden i EU virker til fremme af produktion og formidling af kvalitetsindhold og kulturelt mangfoldigt indhold i EU med henblik på at give alle EU's borgere incitament til at benytte digitale teknologier såsom internettet, og at den maksimerer de kulturelle og sociale fordele, som disse teknologier kan give EU's borgere; anbefaler, at der iværksættes en informationskampagne på EU-plan for at øge kendskabet til disse værktøjer, navnlig gennem udvikling og formidling af digitalt kulturindhold; opfordrer Kommissionen til inden for rammerne af sit lovgivningsprogram at undersøge muligheden for at give medlemsstaterne tilladelse til at anvende en reduceret momssats for online-distribution af kulturgoder;
E.

der henviser til, at en Røde Kors-medarbejder er blevet citeret for at have udtalt, at mindst to andre bebyggelser i nærheden også blev hjemsøgt i dette område tæt på, hvor flere hundrede mennesker døde under sekteriske sammenstød i januar,
8.

understreger, at undersøgelsen har vist, at de regler for spilleragenter, der er indført af sportssammenslutninger, hovedsagelig tager sigte på at kontrollere adgangen til erhvervet og regulere udøvelsen heraf, men at disse organisationer kun har begrænsede tilsyns- og sanktionsbeføjelser, eftersom de mangler ethvert middel til kontrol eller til direkte at gribe ind over for spilleragenter, der ikke er registreret i disse organisationer; påpeger, at de heller ikke har ret til at pålægge civile eller kriminelle sanktioner;
97.

slår endnu en gang til lyd for at sikre ligestilling mellem kvinder og mænd fra en tidlig alder og inden for alle livets områder; glæder sig derfor især over, at Rådets resolution tager sigte på at forbedre børnepasningsmulighederne og fremme delt ansvar mellem forældre for at gøre det lettere for både unge kvinder og unge mænd at skabe balance mellem arbejde og privatliv;
11.

advarer imod en pludselig afvikling af støtten til realøkonomien for at undgå et dobbelt tilbageslag; henleder opmærksomheden på de uønskede konsekvenser af enten en for tidlig ophævelse af støtteforanstaltningerne eller af at vente for længe, før der tages korrigerende tiltag med hensyn til de offentlige finansers holdbarhed, påpeger, at formålet med disse foranstaltninger udtrykkeligt var, at de skulle være rettidige, målrettede og midlertidige; glæder sig over Kommissionens arbejde med strategien for exiten fra de nuværende beredskabsforanstaltninger; støtter Kommissionens tilgang baseret på exitstrategier, som differentieres i forhold til de forskellige lande med hensyn til varighed og omfang; forstår, at afviklingen af foranstaltningerne begynder i 2011 for den første gruppe af lande; opfordrer medlemsstaterne til at gøre deres bedste for at gennemføre exitstrategierne så hurtigt og bestemt som muligt;
59.

støtter målet om at øge voksnes deltagelse i livslang læring fra 12,5 % til 15 % inden 2020 og opfordrer til passende initiativer; opfordrer med dette for øje universiteter til at lette en bredere adgang til at studere og til at diversificere og udvide grundlaget af studerende og ændre studieprogrammerne, så de bliver attraktive for voksne, der vender tilbage for at studere; opfordrer Kommissionen og medlemsstaterne til at iværksætte endnu mere målrettede foranstaltninger for at støtte og udbrede institutioner, der tilbyder livslang læring, såsom »Second Chance Schools«; opfordrer til, at kønsaspektet tages i betragtning og fremmes ved gennemførelsen af strategier for livslang læring; henleder opmærksomheden på, at universiteter for personer i den tredje alder spiller en afgørende rolle for livslang læring;
37.

foreslår en mere omfattende finansiel støtte til medlemsstater, som ønsker at deltage i EU's genbosættelsesprogram, for at hjælpe dem med at oprette et bæredygtigt genbosættelsesprogram og lette de første byrder ved igangsættelsen af et sådant initiativ; foreslår, at værdien af den finansielle støtte bør afstemmes i forhold til de andre medlemsstater efter de første års deltagelse i programmet for at undgå en alt for stor indvirkning på Den Europæiske Flygtningefond;
2.

opfordrer Kommissionen til at stille alle de midler til rådighed, der er nødvendige for at gennemføre overvågningsmekanismen og for at sikre, at der bliver fulgt effektivt op på konklusionerne og resultaterne;